ร้านอาหารตามสั่งตายเรียบ! CP ผุดตู้อาหารหยอดเหรียญ
ร้านอาหารตามสั่งตายเรียบ! CP ผุดตู้อาหารหยอดเหรียญ
31 ส.ค. 2559

ผู้สื่อข่าวรายงานว่า ในโลกออนไลน์มีการแชร์ภาพเครื่องขายของอัตโนมัติ เป็นตู้หยอดเหรียญที่ขายอาหารประเภทข้าวกล่องแช่แข็งแบบในร้านสะดวกซื้อ พร้อมไมโครเวฟติดตั้งในตัว ให้ผู้บริโภคสามารถเลือกซื้ออาหารกล่อง หยอดเหรียญ นำอาหารมาเข้าไมโครเวฟ พร้อมรับประทานได้ทันที ซึ่งก็มีทั้งผู้ที่สนใจ และแสดงความคิดเห็นวิพากษ์วิจารณ์กันไม่น้อย
ทั้งนี้จากการตรวจสอบพบว่า ธุรกิจดังกล่าวเรียกว่า “Foodie:D” เป็นธุรกิจในเครือ CP ซึ่งเป็นตู้ขายอาหารกล่องแบบหยอดเหรียญแบบสุดสะดวก โดยนำร่องขายในบางพื้นที่ เช่นตึกออฟฟิศ หรือภายในมหาวิทยาลัย ซึ่งภาพที่มีการแชร์นั้น เป็นตู้ที่ 2 ซึ่งถูกติดตั้งไว้ที่ศูนย์บริหารการกีฬา มหาวิทยาลัยธรรมศาสตร์ ศูนย์รังสิต
 
